b'\n_START_ARTICLE_\nSamuel Augustus Mitchell\n_START_PARAGRAPH_\nSamuel Augustus Mitchell (Bristol, SAD, 1790. \xe2\x88\x92 Philadelphia, 20. prosinca 1868.), ameri\xc4\x8dki zemljopisac, kartograf i izdava\xc4\x8d koji je djelovao u Philadelphiji tijekom 19. stolje\xc4\x87a._NEWLINE_Ro\xc4\x91en je u Bristolu, ameri\xc4\x8dkoj saveznoj dr\xc5\xbeavi Connecticut. Karijeru je zapo\xc4\x8deo kao \xc5\xa1kolski u\xc4\x8ditelj, a nezadovoljan gre\xc5\xa1kama koje je pronalazio u ud\xc5\xbebenicima i na zemljovidima od 1830-ih godina odlu\xc4\x8dio se izra\xc4\x91ivati iste na svoju ruku. Zbog izuzetne pedantnosti ubrzo se profilirao kao jedan od najzna\xc4\x8dajnijih kartografa svog vremena. Izdao je nekoliko atlasa me\xc4\x91u kojima su neki tiskani i po 400.000 primjeraka godi\xc5\xa1nje. Nakon njegove smrti 20. prosinca 1868. godine obiteljski posao preuzeo je njegov istoimeni sin koji je izdavao zemljovide do kasnih 1880-ih godina.'